7 kinders,  1 vrou sterf in gru-botsingArgieffoto Sewe kinders en een volwassene is dood toe die twee motors waarin hulle gereis het op die Barkly-Wes-pad buite Kimberley gebots het. Werner Vermaak, woordvoerder van ER24, het gesê die ongeluk waarin ŉ Toyota Corolla en ŉ Land Cruiser betrokke was, Vrydagaand teen 20:30 plaasgevind. “Toe paramedici by die toneel opdaag het ons die sewe kinders tussen 5 en 18 sowel as een volwasse vrou dood aangetref. Die bestuurder van die motor het ernstige beserings opgedoen,” het Vermaak gesê. Volgens Vermaak blyk dit dat daar nege insittendes in die Toyota Corolla was ten tyde van die ongeluk. ŉ Insittende van ŉ Land Cruiser is volgens Vermaak op die toneel behandel vir gemiddelde tot ernstige beserings. “Die presiese oorsaak van die ongeluk is nog onbekend, maar dit blyk volgens omstanders dat een van die voertuie ŉ U-draai gemaak het toe die ongeluk plaasgevind het. “ Die polisie ondersoek die voorval.